14. ΑΝΑΓΚ. ΝΟΜΟΣ 1277 της 11/16 Ιουν. 1938 Περί τροποποιήσεως και συμπληρώσεως του από 19 Νοεμ. 1935 Α. Νόμου περί ιδρύσεως Ειδικών Ταμείων ανεγέρσεως δικαστικών μεγάρων και φυλακών, εν ταις πόλεσι Καλαμών και Αγρινίου, ως συνεπληρώθη δια του υπ’ αριθ. 503/1937 Α. Νόμου. Άρθρ.1-2.(Τροποποιούνται τα άρθρ. 1 και 3 του Α.Ν. της 19/21 Νοεμ. 1935, ανωτ. αρ.    ). Άρθρ.3.-1-3.(Τροποποιείται το άρθρ. 4 του ως άνω νόμου). 4.Δι’ αποφάσεως του επί της Δικαιοσύνης υπουργού μετά γνώμην της διοικούσης έκαστον Ειδικόν Ταμείον επιτροπής δύναται να παρέχηται εις τους προμηθευτάς ή καταναλωτάς ενσήμων και χαρτοσήμων ταμίας, γραμματείς δικαστηρίων κλπ. προμήθεια μέχρις 1% επί της αξίας του καταναλισκομένου ενσήμου. Βλ. όμως αποκλεισμόν προσθέτων αμοιβών κατ’ άρθρ. 12 Α.Ν. 1502/1950 περί ρυθμίσεως των αποδοχών των τακτικών δημοσίων υπαλλήλων κλπ. (τόμ. 2). 5.Αι πραγματοποιηθείσαι μέχρι τούδε υπέρ των ιδρυθέντων Ειδικών Ταμείων εισπράξεις καθ’ υπέρβασιν των διατάξεων του ως ανωτέρω άρθρ. 4, θεωρούνται ως καλώς γενόμεναι και δεν αναζητούνται. Άρθρ.4-7.(Τροποποιούνται τα άρθρ. 5, 6, 7, και 8 του Α.Ν. 19/21 Νοεμ. 1935). Άρθρ.8.-1.Αι λεπτομέρειαι της ασκήσεως εποπτείας, ελέγχου και επιθεωρήσεως επί των Ειδικών Ταμείων, τα των υπαλλήλων, οίτινες θέλουσιν ενεργή την εποπτείαν, έλεγχον και επιθεώρησιν, αι αποζημιώσεις των υπαλλήλων τούτων και αι λεπτομέρειαι της διοικήσεως ομοιομόρφου λειτουργίας και διαχειρίσεως των εσόδων των Ειδικών Ταμείων, καθορισθήσονται δια Β.Δ/τος εκδοθησομένου μετά πρότασιν του επί της Δικαιοσύνης υπουργού. 2.Δια Β.Δ/τος, εφάπαξ εκδοθησομένου, προτάσει του επί της Δικαιοσύνης υπουργού, δύνανται να κωδικοποιηθώσιν εις ενιαίον κείμενον άπασαι αι νομοθετικαί διατάξεις αι αφορώσαι τα Ειδικά Ταμεία, διατυπωθώσι φραστικώς και καταταχθώσι κατά κεφάλαια, άρθρα, παραγράφους και εδάφια, άνευ μεταβολής της εννοίας τούτων. 3.Μέχρι της εκδόσεως των οικείων εν παρ. 1 και 2 του άρθρου τούτου και παρ. 2 του άρθρ. 4 του παρόντος Β.Δ/των, θέλουσιν εξακολουθήσει εφαρμοζόμεναι αναλόγως αι διατάξεις της υπ’ αριθ. 837/1936 αποφάσεως των επί της Δικαιοσύνης και Οικονομικών υπουργών περί τρόπου εισπράξεως εσόδων των ιδρυομένων Ειδικών Ταμείων ανεγέρσεως δικαστικών μεγάρων και φυλακών. Η ανωτέρω υπ’ αριθ. 837 της 30 Ιαν./6 Φεβρ. 1936 (ΦΕΚ Β΄ 25) απόφασις Υπουργών Δικαιοσύνης και Οικονομικών περί τρόπου εισπράξεως των εσόδων των ιδρυομένων Ειδικών Ταμείων ανεγέρσεως Δικαστικών Μεγάρων και Φυλακών, τροποποιηθείσα δια του Β.Δ. της 15/28 Ιουν. 1939 (ΦΕΚ Α΄ 265) εξακολουθεί ισχύουσα και μετά το σχετικόν Β.Δ. 64 της 20 Ιαν./5 Φεβρ. 1962 «περί εποπτείας και ελέγχου των Ειδικών Ταμείων Ανεγέρσεως Δικαστικών Μεγάρων και Φυλακών» (ΦΕΚ Α΄ 19). (Αναδημοσίευσις ΦΕΚ Α΄ 29/1962) 4.(Τροποποιείται το άρθρ. 4 Π.Δ. 16/17 Σεπτ. 1935, 6.Αε.1.). 5.(Καταργείται το άρθρ. 9 Α.Ν. 19/21 Νοεμ. 1935, ανωτ. αρ. 11). 6.Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως.

[Source: greek_legal_code_raptarchis | Tokens: 2602]